CELEX: 62013CN0385
Language: mt
Date: 2013-07-04 00:00:00
Title: Kawża C-385/13 P: Appell ippreżentat fl- 4 ta’ Lulju 2013 mir-Repubblika Taljana mis-sentenza mogħtija mill-Qorti Ġenerali (L-Ewwel Awla) fid- 19 ta’ April 2013 , fil-Kawżi Magħquda T-99/09 u T-308/09, Ir-Repubblika Taljana vs Il-Kummissjoni Ewropea

31.8.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 252/24
            
         Appell ippreżentat fl-4 ta’ Lulju 2013 mir-Repubblika Taljana mis-sentenza mogħtija mill-Qorti Ġenerali (L-Ewwel Awla) fid-19 ta’ April 2013, fil-Kawżi Magħquda T-99/09 u T-308/09, Ir-Repubblika Taljana vs Il-Kummissjoni Ewropea
   (Kawża C-385/13 P)
   2013/C 252/40
   Lingwa tal-kawża: it-Taljan
   
      Partijiet
   
   
      Appellanti: Ir-Repubblika Taljana (rappreżentanti: G. Palmieri u P. Gentile, aġenti)
   
      Parti oħra fil-proċedura: Il-Kummissjoni Ewropea
   
      Talbiet tal-appellanti
   
   
               —
            
            
               tannulla s-sentenza tad-19 ta’ April 2013, innotifikata lill-Gvern Taljan fl-24 ta’ April 2013, mogħtija mill-Qorti Ġenerali tal-Unjoni Ewropea fil-kawżi magħquda T-99/09 u T-308/09
            
         
               —
            
            
               billi tiddeċiedi fuq il-mertu, waqt li tannulla l-atti li ġejjin:
               
                           —
                        
                        
                           l-ittra tat-02.02.2009, nru. 000841, tal-Kummissjoni Ewropea — Direzzjoni Ġenerali Politika Regjonali, li għandha bħala suġġett “Ħlasijiet mill-Kummissjoni differenti mill-ammonti mitlubin” li fiha d-deċiżjoni li ġejja: “Għalhekk id-data li minnha l-Kummissjoni Ewropea tikkunsidra inammissibbli l-ispejjeż fir-rigward tal-miżura 1.7 tal-POR 2000-2006 hija d-29 ta’ Ġunju 2007 u mhux is-17 ta’ Mejju 2006, kif iddikjarat fin-nota tat-22.12.2008 iċċitata iktar ’il fuq”;
                        
                     
                           —
                        
                        
                           l-ittra tas-06.02.2009, nru. 001059, tal-Kummissjoni Ewropea — Direttorat Ġenerali Politika Regjonali, li għandha bħala suġġett “Interruzzjoni tat-talba għall-ħlas u talba għall-informazzjoni dwar aġġustamenti finanzjarji skont l-Artikolu 39 tar-Regolament 1260/99 OR Campania” li fiha d-deċiżjoni li ġejja: “Għalhekk id-data li minnha l-Kummissjoni Ewropea tikkunsidra inammissibbli l-ispejjeż fir-rigward tal-miżura 1.7 tal-POR 2000-2006 hija d-29 ta’ Ġunju 2007 u mhux is-17 ta’ Mejju 2006, kif indikat qabel”;
                        
                     
                           —
                        
                        
                           l-ittra tat-22.12.2008, nru. 012480, tal-Kummissjoni Ewropea — Direttorat Ġenerali Politika Regjonali, li għandha bħala suġġett POR Campania 2000-2006 (CCI n. 1999 IT 16 1 PO 007) — Konsegwenzi tal-proċedura ta’ ksur 2007/2195 dwar il-ġestjoni tal-iskart fil-Campania, li biha “l-Kummissjoni titlob li jitnaqqas, mid-domanda li jmiss tal-ħlas, l-ispejjeż kollha relatati mal-miżura 1.7 li saru wara d-29 ta’ Ġunju 2007”
                        
                     
         
      Aggravji u argumenti prinċipali
   
   Insostenn tal-appell, ir-Repubblika Taljana tinvoka t-tmien aggravji li ġejjin:
   
                
            
            
               L-ewwel aggravju: Ksur tal-Artikolu 9(e), (f), (ħ), (j), (k), (l), (m); il-punt (f) tal-ewwel subparagrafu tal-Artikolu 32(3), tal-Artikoli 32(4) u 32(5); u t-tieni subparagrafu tal-Artikolu 31(2) tar-Regolament Nru 1260/99 (1).
            
         
                
            
            
               Sabiex tista’ tkun iddikjarata inammissibbli talba għall-ħlas ta’ kontribuzzjonijiet ta’ Fond Strutturali għall-azzjonijiet previsti f’miżura, għall-fatt li hemm pendenti proċedura ta’ ksur, hemm bżonn li bejn il-ksur u l-miżura jkun hemm relazzjoni speċifika u mhux ġenerika u l-Kummissjoni għandha turi l-periklu konkret li billi tiffinanzja l-miżuri tispiċċa tiffinanzja l-ksur. Ma għandhiex tkun biżżejjed, kif qieset il-Qorti Ġenerali, “rabta suffiċjentement diretta” mhux ikkwalifikata.
            
         
                
            
            
               It-tieni aggravju: Ksur tat-tieni klawżola tal-punt (f) tal-ewwel subparagrafu tal-Artikolu 32(3) tar-Regolament 1260/1999.
            
         
                
            
            
               F’dan il-każ, madankollu, anki tali rabta kienet nieqsa għaliex il-Qorti Ġenerali rrilevat li mill-atti kien jirriżulta li fil-proċedura ta’ ksur kien qed jissemma l-ġbir differenzjat insuffiċjenti bħala kawża kontributorja tal-insuffiċjenza tal-landfills; u li fil-miżura 1.7 kienet prevista għajnuna għall-komuni għaż-żieda tal-ġbir differenzjat. Il-Qorti Ġenerali ma setgħetx għalhekk tikkjarifika jekk ir-rabta bejn ksur u l-miżura kinitx fis-sens li l-finanzjament tal-miżura attenwa jew, għall-kuntrarju, aggrava l-ksur. Għalhekk kellha teskludi l-eżistenza ta’ kwalunkwe rabta, u tilqa’ l-ewwel motiv tar-rikors tal-ewwel istanza.
            
         
                
            
            
               It-tielet aggravju: Assenza ta’ motivazzjoni.
            
         
                
            
            
               Fit-tielet aggravju tar-rikors tal-ewwel istanza l-Gvern Taljan kien wera speċifikament li ma kien hemm ebda konnessjoni bejn il-ksur u l-miżura. Il-Qorti Ġenerali, meta ċaħdet l-ewwel motiv, kienet stabbilixxiet il-kuntrarju mingħajr ma eżaminat il-prova pprovduta mill-Gvern Taljan, u b’tali mod naqset milli tipprovdi motivazzjoni.
            
         
                
            
            
               Ir-raba’ aggravju: Ksur tal-Artikolu 32(3)(f), Regolament Nru 1260/1999. Assenza ta’ motivazzjoni.
            
         
                
            
            
               Il-ksur hawn fuq jivvizzja anki l-partijiet tas-sentenza li biha l-Qorti Ġenerali ċaħdet it-tieni motiv tar-rikors tal-ewwel istanza.
            
         
                
            
            
               Il-ħames aggravju: Assenza ta’ motivazzjoni
            
         
                
            
            
               Hemm assenza ta’ motivazzjoni anki fiċ-ċaħda tat-tielet motiv tar-rikors tal-ewwel istanza, li bih il-Gvern Taljan kien qed juri li l-miżuri appellati kienu jibbażaw il-motivazzjoni tagħhom fuq nota tal-Kummissjoni tal-20 ta’ Ottubru 2008 li kienet tikkontesta fatti li ma sarux riferiment għalihom fil-proċedura tal-ksur. B’din il-konstatazzjoni, il-Qorti Ġenerali naqset milli tipprovdi kwalunkwe kunsiderazzjoni.
            
         
                
            
            
               Is-sitt aggravju: Ksur tat-tieni klawżola tal-punt (f) tal-Artikolu 32(3) tar-Regolament Nru 1260/1999.
            
         
                
            
            
               F’kull każ, meta ddeċidiet fuq ir-raba’ motiv, il-Qorti Ġenerali kienet effettivament ikkonstatat li n-nota tal-20 ta’ Ottubru 2008 kienet tirreferi għall-avvenimenti mhux relatati mal-proċedura ta’ ksur; għalhekk kellha tilqa’ t-tielet motiv. Billi ma għamlitx hekk, kisret it-tieni klawżola tal-punt (f) tal-ewwl subparagrafu tal-Artikolu 32(3) tar-Regolament Nru 1260/1999.
            
         
                
            
            
               Is-seba’ aggravju: Ksur tal-ewwel u t-tieni klawżoli tal-punt (f) tal-Artikolu 32(3), tal-Artikolu 39(1) u tal-Artikolu 39(2) tar-Regolament Nru 1260/1999.
            
         
                
            
            
               Bi żball, il-Qorti Ġenerali ċaħdet ir-raba’ motiv tar-rikors tal-ewwel istanza, li bih kienet iddenunzjat li l-Kummissjoni kienet issospendiet il-ħlasijiet waqt li rrikonoxxiet tħassib fuq il-korrettezza tal-ġestjoni tal-miżura; liema, iżda kienet talbet li ssegwi l-proċedura prevista fl-Artikolu 39(1) u (2) tar-Regolament, li hemm riferiment għalih fl-ewwel klawżola tal-punt (f) tal-Artikolu 32(3). Il-Qorti Ġenerali ma kienx irnexxilha tikkonfuta t-teżi tal-Gvern Taljan dwar ir-raġuni tal-miżura adottata mill-Kummissjoni.
            
         
                
            
            
               It-tmien aggravju: Ksur tal-Artikolu 296(2) TFUE.
            
         
                
            
            
               Bi żball il-Qorti Ġenerali kienet eskludiet li l-Kummissjoni kienet naqset milli tipprovdi motivazzjoni. Fid-dawl tal-essenzjalità tal-profil, il-Kummissjoni kien messha spjegat għaliex ma kienx hemm kontradizzjoni bejn iċ-ċensura fil-proċedura ta’ ksur tal-ġbir differenzjat insuffiċjenti, u ċ-ċaħda tal-finanzjament tal-miżura b’tendenza li jiżdied il-ġbir differenzjat stess.
            
         
      (1)  Regolament tal-Kunsill (KE) Nru 1260/1999, tal-21 ta’ Ġunju 1999, li jistabbilixxi d-dispożizzjonijiet ġenerali dwar il-Fondi Strutturali; (ĠU Edizzjoni Speċjali bil-Malti, Kapitolu 14, Vol. 1, p. 31).